blogg

Blogg Hensikten? Hensikten med å opprette en blogg er at du ønsker å formidle noe til andre. Det kan være personlige ting eller emner du brenner. Som regel er bloggen personlig og et fristed hvor man fritt kan ytre sine meninger og tanker. Blogg er en web logg, eller en slags dagbok.Man kan også få kommentarer fra andre på det man skriver, og det er vel en del av hensikten? Hvilken bruk åpner dette for? Det å opprette en blogg som man skal få litt besøk på er ganske krevende. Unngå altfor mye tekst, bruk gjerne bilder. Bloggen bør også oppdateres 2-3 ganger hver uke. Hvis den som oppsøker bloggen din er innom og ser at det ikke har skjedd noe på siden din siden siste besøk, er sjansen stor for at du ikke får så veldig mye besøk. Det er også viktig å svare når noen kommenterer eller spør deg om noe, da viser du interesse og kan få faste lesere. Det som skrives på bloggen din kan leses av alle og sannsynligvis være tilgjengelig resten av ditt liv, hvis ikke lengre. Derfor er det viktig å tenke seg godt om hva man skriver og at man kan stå for det man sier også i ettertid. En annen ting er at man ikke bør oppgi fullt navn, adresse eller telefon. Men alt dette variere ut i fra hva du ønsker å oppnå med bloggen din. Hvordan fungerer en blogg? Blogger opprettes via nettsider som for eksempel [|www.blogger.com], [|www.typepad.com] , [|www.wordpress.org] og er gratis. Det tar bare noen få tastetrykk og et par minutter. Bloggsiden kan du utforme som du ønsker, alt etter emne og tema. Bloggsiden er som regel delt opp i en forside hvor man raskt får oversikt over de ferskeste innleggene, så kan man Klikke seg nedover på siden og legge inn kommentarer. Eller man kan søke etter tidligere innlegg. På siden kan bloggeieren legg inn litt informasjon om seg selv og hvorfor man blogger. For at bloggen din skal bli besøkt hyppig, må du gjøre den synlig for andre. Du kan legge ut adressen på facebooksiden din eller ha den i signaturen din på e-poster du sender ut. Du kan også markedsføre den ved å være aktiv og seriøs på andre sine blogger. Hva har jeg erfart med blogging? Jeg er en relativt uerfaren blogger, opprettet en bloggside i kurset IKT og læring som jeg går på i høst. Jeg ser med stor interesse på dette med blogging og tror at jeg kommer til å fortsette med det. Bloggen ble opprettet som en av oppgavene i studiet, heldigvis ble vi ”tvunget” til å levere de fleste oppgavene via bloggen. Hvis ikke, hadde jeg ikke brukt det i like stor grad som nå. Har fått såpass stor sans for det at jeg kommer til å opprette en ny blogg for rekruttering til fagene våre på restaurant- og matfag. Jeg ser som nevnt ovenfor at det krever litt tid og struktur for å lage en god og oversiktlig blogg. I tillegg er utfordringen å oppdatere den jevnlig med interessante temaer for eventuelle faste lesere.